Mymarommatidae

Archaeromma
 Palaeomymar
 Mymaromma
 Mymaromella
 Zealaromma

Mymarommatidae er en gruppe som hører til blant parasittvepsene og er en familie i ordenen vepser. Gruppen omfatter rundt 14 nålevende, kjente arter som før vanligvis ble plassert i én slekt, Palaeomymar, denne er nå delt opp. I tillegg kjenner man ca. 20, hittil ubeskrevne, arter. Det er funnet én  nålevende art i Europa, denne er også funnet i Norge. I tillegg til de nålevende artene kjenner man en del arter fra ravfossiler, denne gruppen har trolig vært mye mer artsrik tidligere. Disse knøttsmå insektene er bare kjent bevart i rav.

Utseende 
Knøttsmå (mindre enn 0,75 mm, typisk ca. 0,3 mm), spinkle vepser. Antennene er nokså lange, de to innerste leddene er kraftige, de to ytterste danner en spoleformet kølle. Hodet er bredt, gjerne så bredt som eller bredere enn kroppen, med små fasettøyne, uten punktøyne. Forkroppen (thorax) er nokså smal, rektangulær sett ovenfra. Beina er spinkle. Forvingen er omtrent kølleformet, overflaten med en nettaktig skulptur, uten synlige årer. Den har ganske lange hårfrynser. Bakkroppen (gaster) er pæreformet, og er festet til propodeum (som egentlige er første bakkroppsledd, men sammenvokst med thorax) med en to-leddet stilk (petiolus) – dette finnes ellers bare hos maur. Hunnens eggleggingsrør er ganske kort.

Levevis 
Ingenting er kjent med sikkerhet om biologien til denne gruppen, som på grunn av sin meget beskjedne størrelse er vanskelig å finne. Man antar at de er parasitoider på insekt-egg. Et individ ble klekket fra en kjuke, og på New Zealand blir en art ofte funnet sammen med snutebiller som lever i mose.

Systematisk plassering 
Det hersker stor usikkerhet om hvor disse merkelige vepsene bør plasseres. Opprinnelig ble de beskrevet som en avvikende gruppe av dvergsnylteveps (Mymaridae), som de ligner, men denne likheten skyldes trolig konvergent evolusjon. Tradisjonelt har de blitt plassert i overfamilien Chalcidoidea, men det er også tvilsomt om dette er korrekt. Nyere fylogenetiske undersøkelser tyder på at de bør plasseres i en overfamilie for seg selv, Mymarommatoidea, sammen med familien Gallorommatidae som bare har utdødde arter. Eventuelt kan de plasseres sammen med familien Serphitidae (også denne med bare utdødde arter) i overfamilien Serphitoidea.

Systematisk inndeling 

 ordenen vepser, (Hymenoptera)
 gruppen stilkvepser, Apocrita 
 gruppen Proctotrupomorpha 
 gruppen Mymarommatoidea
 familien Mymarommatidae
 Archaeromma – bare fossile arter fra kritt-tiden
 Archaeromma carnifex Engel & Grimaldi, 2007
 Archaeromma gibsoni Engel & Grimaldi, 2007
 Archaeromma japonicum (Fursov et al.)
 Archaeromma mandibulatum (Kozlov & Raznitsyn)
 Archaeromma masneri Yoshimoto
 Archaeromma minutissima (Brues, 1937)
 Archaeromma nearctica Yoshimoto, 1975
 Archaeromma senonicum (Kozlov & Raznitsyn)
 Palaeomymar Meunier, 1901 – kjent fra ravfossiler fra tertiær
 Palaeomymar succini Meunier, 1901 – fra ravfossiler
 Mymaromma Girault – nålevende
 Mymaromma anomalum (Blood & Kryger, 1922) – eneste nålevende art i Europa
 Mymaromma buyckxi Mathot
 Mymaromma goethei Girault
 Mymaromma mirissimum (Girault)
 Mymaromma ypt (Triapitsyn & Berezovskiy)
 Mymaromella Girault
 Mymaromella chaoi (Lin)
 Mymaromella cyclopterus (Fidalgo & DeSantis)
 Mymaromella mira Girault
 Mymaromella duerrenfeldi (Schlüter & Koring) – ravfossil fra tertiær
 Zealaromma Gibson et al., 2007
 Zealaromma insulare Valentine
 Zealaromma valentinei Gibson et al., 2007

Kilder 
 Engel, M.S. & Grimaldi, D.A. (2007) New false fairy wasps in Cretaceous amber from New Jersey and Myanmar (Hymenoptera, Mymarommatoidea). Transactions of the Kansas Academy of Science 110: 159-168. 
 Gibson, G.A.P., Read, J. & Huber, J.T. (2007) Diversity, classification and higher relationships of Mymarommatoidea (Hymenoptera). Journal of Hymenoptera Research 16: 51-146.

 Natural History Museum, Universal Chalcidoidea Database 
 Fauna Europaea, utbredelsesdatabase over europeiske dyr: 
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40.

Eksterne lenker 
 

Vepser